Vammaisten henkilöiden oikeuksien neuvottelukunta VANE

Kokous 30.9.2019

Aika maanantai 30.9.2019 klo 12.30-15.30;

kokous 12.30-14.30 ja YK:n vammaisyleissopimuksen esittely 14.30-15.30

Paikka Kokoushuone Meritulli, Meritullinkatu 8, Helsinki

Osallistujat

**Jäsen Henkilökohtainen varajäsen**

Burrell Riitta, pj. (x) STM

Alanne Kaisa, vpj. (x) Vammaisfoorumi ry

Artemjeff Panu (x) OM Nousiainen Katriina (-) OM

Bertell Sanna-Maria (x) Elinkeinoelämän Kamppi Elina (x) Finanssiala ry

keskusliitto EK

Fokin Katja (-) UM Hasenson Janina (-) UM

Gustafsson Henrik (x) Vammaisfoorumi ry Gustafsson Ulf (x) Vammaisfoorumi ry

Jääskeläinen Marko (x) Vammaisfoorumi ry Rasa Jukka (x) Vammaisfoorumi ry

Kokko Sari (x) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (x) YM Kilpelä Niina (x) YM

Mårtensson Anne (-) OKM Piispanen Toni (x) OKM

Nordlund Jaana (x) Vammaisfoorumi ry Rautiainen Satu (x) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (x) Vammaisfoorumi ry

Tiensuu Alli (x) SAK ry Sahamies Miika (x) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (x) Kuntaliitto Vogt Ellen (x) Kuntaliitto

Åkermarck Mikael (x) LVM Vesanen-Nikitin Irja (-) LVM

Hoffrén Tea (x) VANE/STM

Rautanen-Muhli Leea (x) VANE/STM

Vuori Anne (x) VANE/STM

Elsa Myllyaho(x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Juuso Tuomas Aslak (x) Saamelaiskäräjät

Katsui Hisayo(x) Helsingin yliopisto

Lepistö Jari (x) SM

Lindqvist Gunilla (x) Ahvenanmaan maakuntahallitus

Malmlund Kirsi-Maria (x) STM

Mikkola Teija (x) VM

Nurmi-Koikkalainen Päivi (-) THL

**Kutsutut asiantuntijat**

Konttinen Juha-Pekka eduskunnan oikeusasiamiehen kanslia, YK:n vammaisyleissopimuksen esittelyosuus

Björkberg Elli Vammaisfoorumi ry:n kysely vammaisten henkilöiden oikeuksien tilasta Suomessa

**Käsitellyt asiat**

1. Kokouksen avaus

Puheenjohtaja Riitta Burrell avasi kokouksen kello 12.30.

1. Esityslistan hyväksyminen

Hyväksyttiin kokouksen esityslista. Lisättiin esityslistalle asiakohtaan 11 saapunut lausuntopyyntö.

1. Jäsenten ja varajäsenten esittäytymiskierros

Käytiin esittäytymiskierros ja merkittiin läsnäolijat.

1. Neuvottelukunnan tehtävät ja toimintatavat

Puheenjohtaja esitteli Vammaisten henkilöiden oikeuksien neuvottelukunta VANEn tehtävät. VANE on YK:n vammaisten henkilöiden oikeuksien yleissopimuksen (YK:n vammaisyleissopimus, vammaisyleissopimus, SopS 27/2016) mukainen valtiollinen koordinaatioelin. Sen tehtävänä on helpottaa vammaisyleissopimuksen kansallista täytäntöönpanoa.

Neuvottelukunta toimii sosiaali- ja terveysministeriön (STM) yhteydessä. Sen tehtävistä säädetään asetuksella (908/2016). Puheenjohtaja korosti neuvottelukunnan tehtävänä olevan vammaisten henkilöiden oikeuksien edistäminen YK:n vammaisyleissopimuksen mukaisesti. Hän toivoi neuvottelukunnan jäseniltä sitoutumista neuvottelukunnan työhön.

Vs. pääsihteeri Tea Hoffrén esitteli toimitetun liitteen mukaiset neuvottelukunnan toimintatavat. Keskustelussa tuotiin esiin toive siitä, että kokousajankohta saadaan ajoissa tiedoksi.

Päätös: Merkittiin tiedoksi VANEn tehtävät ja hyväksyttiin esityksen mukaisesti toimintatavat kaudelle 2019-2023.

1. VANEn edustajan nimeäminen yhteystahon toimintaan

VANEn tehtävänä on nimetä jäsenistään vammaisjärjestöedustaja YK:n vammaisyleissopimuksen kansallisen yhteystahon (focal point) toimintaan. Yhteystahossa on VANEn edustajan lisäksi ulkoministeriön ja sosiaali- ja terveysministeriön edustajat.

Päätös: Varapuheenjohtaja Kaisa Alanne nimettiin VANEn edustajaksi yhteystahon toimintaan.

1. VANEn edustajien nimeäminen työryhmiin

VANElla on edustus tietyissä työryhmissä. Työryhmissä VANEn edustajat edustavat neuvottelukuntaa yhdessä sovittujen kantojen mukaisesti. Edustajien tulee tuoda työryhmissä käsiteltävät asiat tiedoksi ja keskusteltaviksi neuvottelukunnan kokouksiin ja tarvittaessa kokousten välillä sähköpostikäsittelyyn.

Päätös: VANE päätti esittää edustajikseen työryhmiin seuraavia henkilöitä:

Kelan kuntoutusasiain neuvottelukuntaan varsinaiseksi jäseneksi Marko Jääskeläinen; varajäseneksi Jukka Sariola;

Selkokeskuksen selkokielen neuvottelukuntaan jäseneksi Jaana Nordlund;

Kilpailu- ja kuluttajaviraston kuluttajanäkökulmaa standardointiasioissa käsittelevään työryhmään jäseneksi Merja Heikkonen;

Yhdenvertaisuusvaltuutetun toimiston yhdenvertaisuusasioiden neuvottelukuntaan jäseneksi Sari Kokko;

Oikeusministeriön Syrjinnän seurantatyöryhmään jäseneksi Henrik Gustafsson;

Sosiaali- ja terveysministeriön Valtakunnalliset apuvälineiden luovutusperusteet -työryhmään varsinaiseksi jäseneksi VANEn pääsihteeri; varajäseneksi Heta Pukki;

Valtionvarainministeriön Seurantaryhmään laille digitaalisten palveluiden tarjoamisesta jäseneksi VANEn pääsihteeri;

Sosiaali- ja terveysministeriön sote-uudistuksen seurantaryhmään varsinaiseksi jäseneksi VANEn pääsihteeri; varajäseneksi Kaisa Alanne;

Sosiaali- ja terveysministeriön Uudenmaan, pääkaupunkiseudun tai Helsingin sote-erillisselvityksen seurantaryhmään varsinaiseksi jäseneksi VANEn pääsihteeri; varajäseneksi Jukka Sariola.

1. Toimintaohjelmatyön käynnistäminen ja toimintaohjelmatyöryhmän nimeäminen

VANEn asetuksen mukaisena tehtävänä on laatia toimikausilleen toimintaohjelma. Toimintaohjelmassa tulee määritellä vammaisyleissopimuksen täytäntöönpanon edistämisen keskeiset kansalliset tavoitteet, niitä edistävät keinot sekä tarvittava seuranta. Toimintaohjelman valmistelun tueksi olisi syytä nimetä toimintaohjelmatyöryhmä. Toimintaohjelmatyöryhmä laatii ehdotuksen toimintaohjelmatyön käynnistämisestä seuraavaan VANEn kokoukseen.

Käytiin lähetekeskustelu toimintaohjelmatyöstä. Toimintaohjelmaan halutaan huomioitavaksi saamelaisten vammaisten henkilöiden asema. Tästä toivotaan neuvotteluita Saamelaiskäräjien kanssa. Keskusteltiin alustavasti rakenteesta ja vammaisten henkilöiden osallistamisesta. Näitä pohditaan tarkemmin toimintaohjelmatyöryhmässä käydyn keskustelun pohjalta.

Päätös: Käytiin lähetekeskustelu toimintaohjelmatyöstä. Toimintaohjelmatyöryhmään nimettiin VANEn puheenjohtajan lisäksi Kaisa Alanne, Henrik Gustafsson, Heta Pukki ja Marko Jääskeläinen. VANEn sihteeristö toimii työn tukena.

1. Vammaisten henkilöiden osallistaminen kunnalliseen päätöksentekoon – kirje kunnille

Monissa yhteyksissä on tuotu esiin tarve lisätä tietoisuutta vammaisten henkilöiden oikeuksista. Varsinkin kuntatasolle kaivataan lisää tietoa. Nyt valmisteltu materiaali on tarkoitettu lähetettäviksi kuntiin. Siinä on avattu vammaisyleissopimuksen osallistamisvelvoitetta yleissopimuksen ja siitä tehdyn osallistamista koskevan yleiskommentin (YK:n vammaiskomitean yleiskommentti numero 7; 2018) pohjalta.

Käytiin keskustelu kirjeen valmistelusta. VANE kannatti kirjeen laatimista. Kirjeessä halutaan painottaa sitä, että kyse on vammaisten henkilöiden osallistamisesta, eikä vain kuulemisesta. Osallistamisen tulisi tapahtua mahdollisimman aikaisessa vaiheessa. Kirjeeseen haluttiin myös painottaa sitä, että osallistaminen on lain määräämä velvoite. Kirjeeseen sisällytetään myös maininta saamelaisen vammaisten henkilöiden oikeuksista ja asemasta.

Päätös: VANE kävi keskustelun kirjeen sisällöstä ja päätti jatkaa valmistelua sähköpostikäsittelyssä.

1. Hallinnonalojen kuulumiset: hallitusohjelma vammaisten henkilöiden oikeuksien näkökulmasta

*Oikeusministeriö:* Yhdenvertaisuuslain osittainen uudistaminen on kirjattu hallitusohjelmaan. Tästä saadaan myöhemmin tarkempaa tietoa. Lain toimivuudesta ollaan tekemässä VN TEAS –selvitystä. Hallituskaudella valmistellaan Rasismin ja syrjinnän vastainen toimintaohjelma. Valtioneuvosto käynnistää valtiollisen sovintoprosessin kuuroihin henkilöihin kohdistuneista oikeuden loukkauksista.

*Ympäristöministeriö:* Hallitusohjelmassa on erityisryhmien asumiseen liittyviä kirjauksia, mm. huolehtia ARA-erityisryhmien investointiavustuksen riittävästä tasosta. Muita välillisesti vaikuttavia kirjauksia ovat asuinalueiden kehittäminen ja syrjäytymisen ehkäiseminen. Hallituskaudella valmistellaan Ikääntyneiden asumisen ohjelma. Hissi- ja esteettömyysavustuksia jatketaan. Hallituskaudella valmistellaan Ikääntyneiden asumisen ohjelma. Hissi- ja esteettömyysavustuksia jatketaan. Ministeriön nettisivuilta löytyy opas esteettömään rakentamiseen ja ympäristöön, linkki ohjeen pdf-versioon: <https://www.ym.fi/download/noname/%7BEA70FE2A-FF14-4FC8-96B6-AE6B32F89BB7%7D/144306>

*Liikenne- ja viestintäministeriö:* Liikennepalvelulakiin tehdään tarvittavat korjaukset. Etenkin Kela-kuljetusten kilpailutuskäytäntöihin ollaan puuttumassa ministeriön keväällä pyytämän selvityksen perusteella. 12-vuotinen valtakunnallinen liikennejärjestelmäsuunnitelman valmistelu on alkanut. Kansalaiset, viranomaiset ja sidosryhmät voivat kertoa näkemyksensä valtakunnallisen liikennejärjestelmäsuunnitelman valmistelusta sekä suunnitelman aikana toteutettavasta vuorovaikutuksesta ja osallistumismahdollisuuksista.

*Opetus- ja kulttuuriministeriö:* Vammaisten henkilöiden liikkumis- ja liikuntamahdollisuuksiin on syytä kiinnittää huomiota poikkihallinnollisella yhteistyöllä. Vammaisten henkilöiden liikkuminen on vähäistä ja arkiliikunnan määrää on mahdollista lisätä tarkastelemalla eri hallinnonalojen liikkumista tukevia toimintoja. Vammaisten henkilöiden liikkumista ja liikuntaa edesauttavia tekijöitä ovat etenkin liikkumisen tukitoimet (avustaja- ja kuljetuspalvelut), kaavoittamisen toimet (esteettömyys ja saavutettavuus) sekä syrjäytymisen ehkäisy jokaisen hallinnonalan toimenpitein.

*Työ- ja elinkeinoministeriö:* Hallituskaudella laaditaan Työkykyohjelma. Hallituksen tavoitteena on 75% työllisyysaste. Vammaisten henkilöiden työllisyys on jonkin verran parantunut, ja yhä suurempi osa työkyvyttömyyseläkkeellä olevista on mukana työelämässä. Työ- ja elinkeinotoimistoissa tarvitaan lisää osaamista työkyvyn tukemiseen, ja tässä asiassa tehdään yhteistyötä sosiaali- ja terveysministeriön kanssa. Työvoiman kysyntää aiotaan edistää kunnissa, ja tähän halutaan maakunnallisia ja kansallisia koordinaattoreita. Käynnistetään palvelukokeilut kunnissa ja kaupungeissa. Laaditaan myös yhteiskunnallisten yritysten edistämisen strategia.

*Sosiaali- ja terveysministeriö:* Tehdään vammaispalvelulain ja kehitysvammalain kokonaisuudistus. Se edellyttää rinnalleen sote- ja maakuntauudistuksen. Kehas-ohjelma saatetaan loppuun. Vaikka eduskunta hylkäsi Ei myytävänä –kansalaisaloitteen, se hyväksyi talousvaliokunnan kansalaisaloitteesta antamaan mietintöön sisältyvät kolme ehdotusta, jotka pannaan nyt toimeen. Ruotsinkielisten vammaisten henkilöiden palvelut turvataan.

Päätös: VANE merkitsi tiedoksi hallinnonalojen ajankohtaiset asiat ja päätti palata seuraavassa kokouksessa tarkemmin hallitusohjelman toimeenpanoon vammaisten henkilöiden oikeuksien näkökulmasta.

1. Vammaisneuvostopäivien järjestäminen

VANE 2017-2019 päätti järjestää vuonna 2019 vammaisneuvostopäivät kaksipäiväisinä. Päivät järjestetään Sokos Hotelli Vantaassa 27.-28.11.2019. Tapahtuma on kaikille halukkaille avoin.

Päätös: Hyväksyttiin päivien ohjelma ja budjetti esityksen mukaisesti.

1. Lausunnot

VANE on saanut lausuntopyynnön, joka jäsenille toimitetaan sähköpostitse kommentoitavaksi:

* Oikeusministeriö: Against Hate –hankkeen suositukset viharikosten ja vihapuheen vastaiseen työhön; määräaika 24.10.2019 (toimitetaan jäsenille kommentoitavaksi kokouksen jälkeen)

Päätös: Merkittiin tiedoksi vireille tullut lausuntopyyntö.

1. Tiedoksi

• YK:n vammaisyleissopimuksen kansallisen toimintaohjelman 2018-2019 seurantaraportti on julkaistu (Seurantaraportti saatavilla verkkojulkaisuna: http://urn.fi/URN:ISBN:978-952-00-4114-4)

• YK:n vammaisyleissopimuksen selkoversio on valmisteilla.

• VANEn ja Rikoksentorjuntaneuvosto järjestävät webinaarin 21.10.2019 klo 13.30-14.30 vammaisiin henkilöihin kohdistuvista rikoksista ja niiden ehkäisystä.

Päätös: Merkittiin asiat tiedoksi.

1. Seuraavan kokouksen ajankohdan päättäminen

Seuraava VANEn kokous järjestetään joulukuussa, tieto kokouksen ajankohdasta toimitetaan myöhemmin.

1. Kokouksen päättäminen

Puheenjohtaja päätti kokouksen klo 15.35.

YK:n vammaisyleissopimuksen esittely

Juha-Pekka Konttinen eduskunnan oikeusasiamiehen kansliasta esitteli YK:n vammaisyleissopimuksen keskeisen sisällön. Elli Björkberg Näkövammaisten Liitosta esitteli Vammaisfoorumin tekemän kyselyn tuloksia. Kyselyssä on selvitetty vammaisten henkilöiden kokemuksia vammaisyleissopimuksen mukaisten oikeuksien toteutumisesta. Powerpoint-esitykset ovat saatavilla VANEn sivuilla.

Vammaisten henkilöiden oikeuksien neuvottelukunta

Riitta Burrell Tea Hoffrén

puheenjohtaja vs. pääsihteeri